L 58/1474
RO
Jurnalul Oficial al Uniunii Europene
23.2.2023
COMISIE PROIECTE-PILOT
CAPITOLUL PP 07 — INVESTIȚII ÎN CAPITALUL UMAN, COEZIUNE SOCIALĂ ȘI VALORI (continuare) PP 07 23
(continuare)
PP 07 23 02
(continuare) — îmbunătățirea stării de sănătate și diminuarea stresului angajaților; — crearea de condiții propice pentru cariere mai lungi; — crearea de noi locuri de muncă; — reîntinerirea piramidei de vârstă la firme; — introducerea unui mod de organizare care stimulează calificarea și oferă mai multe răspunderi pentru toți lucrătorii (cum, în general, și managerii ar urma să lucreze mai puțin, toți lucrătorii vor avea ocazia să își asume mai multe răspunderi); — înlesnirea accesului la învățarea pe tot parcursul vieții (în special în IMM-uri); — utilizarea mai intensă a celor mai scumpe utilaje, precum și lărgirea orarelor de deschidere pentru clienți...
Care este rezultatul acestor experiențe?
Cât de mult succes au avut?
Unde au dat greș?
Scopul acestui proiect-pilot este de a face o evaluare cât mai completă și pragmatică posibil a experimentelor cu organizarea timpului de lucru.
Această analiză ar urma să fie prezentată factorilor de decizie sociali și politici.
Analiza va fi, de asemenea, pusă la dispoziție în materiale informative (infografice, materiale video etc.) pentru ca publicul larg să afle de bunele practici introduse în firme inovatoare din diferite state membre.
Concret, proiectul-pilot va consta în organizarea de reuniuni cu diferitele părți vizate de implementarea politicilor privind timpul de lucru: angajatori, factori de decizie, cadre universitare, sindicate etc., pentru a strânge date despre impactul acestor politici asupra diferitelor componente ale societății.
Aceste reuniuni vor fi înregistrate și aduse la cunoștința unui număr cât mai mare de persoane, în principal prin seminare, webinare, materiale video și rapoarte publicate.
Impactul acestui proiect-pilot va fi măsurat de publicul adunat prin intermediul diferitelor materiale informative produse.
Subiectul organizării timpului de lucru poate da naștere uneori la tensiuni sociale în anumite țări.
Munca de documentare care le dă posibilitatea angajatorilor, lucrătorilor și altor părți interesate să își expună punctul de vedere pe baza unor experiențe concrete de succes într-o gamă largă de sectoare (IMM-uri și întreprinderi mari, publice și private, economia socială etc.) poate aduce o contribuție foarte pozitivă la dialogul social european.
Acest proiect-pilot va avea două etape principale: 1.
În 2023 vor fi organizate în mai multe țări (cel puțin: Germania, Suedia, Franța, Spania, Belgia, Portugalia, Țările de Jos și Republica Cehă...) primele reuniuni și seminare în diferite orașe europene. 2.
În 2024 vor fi publicate primele documente, materiale tipărite, infografice și materiale video,.